CELEX: 62019TN0799
Language: et
Date: 2019-11-18 00:00:00
Title: kohtuasi T-799/19: 18. novembril 2019 esitatud hagi – Bennahmias versus parlament

10.2.2020   
            
            
               ET
            
            
               Euroopa Liidu Teataja
            
            
               C 45/78
            
         
      18. novembril 2019 esitatud hagi – Bennahmias versus parlament
      (kohtuasi T-799/19)
      (2020/C 45/63)
      Kohtumenetluse keel: prantsuse
      
         Pooled
      
      
         Hageja: Jean-Luc Bennahmias (Marseille, Prantsusmaa) (esindajad: advokaadid J.-M. Rikkers, J.-L. Teheux ja M. Ganilsy)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Parlamendi peasekretäri 16. septembri 2019. aasta otsus;
               
            
                  —
               
               
                  tühistada võlateade nr 2019-1598, millega nõutakse 15 105 euro tasumist;
               
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Hagi põhjendamiseks esitab hageja neli väidet.
      
                  1.
               
               
                  Esimene väide, et vaidlustatud otsust on ebapiisavalt põhjendatud, kuna Euroopa Parlamendi peasekretäri arutluskäik on mitmetimõistetav ning kuna ta ei selgita, millises ulatuses esitatud tõendid ei ole tõendid töötamise kohta.
               
            
                  2.
               
               
                  Teine väide, et vaidlustatud otsuses on tehtud hindamisviga, kuna faktilised asjaolud, millele Euroopa Parlamendi peasekretär tugineb, on ebatäpsed.
               
            
                  3.
               
               
                  Kolmas väide, et tõendamiskoormis on ümber pööratud. Selles küsimuses leiab hageja, et tõendite esitamine parlamendiliikme assistendi töötamise kohta ei ole tema ülesanne; vastupidist peab tõendama parlament.
               
            
                  4.
               
               
                  Neljas väide, et rikutud on proportsionaalsuse põhimõtet, kuna hagejalt nõutav summa eeldab, et parlamendiliikme assistent ei ole hageja heaks kunagi töötanud.